ฮั่งเส็งปิดบวก 46.32 จุด หลังเงินหยวนแข็งค่า
ฮั่งเส็งปิดบวก 46.32 จุด หลังเงินหยวนแข็งค่า
6 ม.ค. 2560

ดัชนีหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 46.32 จุด หรือ 0.21% ปิดวันนี้ที่ 22,503.01 จุด โดยได้ปัจจัยบวกจากการแข็งค่าของเงินหยวน ซึ่งช่วยหนุนหุ้นที่เกี่ยวข้องกับจีนให้ปรับตัวขึ้น
ธนาคารกลางจีนเดินหน้าปรับขึ้นอัตราอ้างอิงเงินหยวน 0.92% ในวันนี้ หลังจากที่สกุลเงินดอลลาร์ร่วงลง โดยเป็นการปรับขึ้นอัตราอ้างอิงที่สูงที่สุดนับตั้งแต่ที่ได้มีการยกเลิกการผูกติดเงินหยวนกับดอลลาร์สหรัฐ
การดีดตัวของเงินหยวนช่วยคลายความกังวลเกี่ยวกับเงินทุนไหลออกของจีน ทั้งยังช่วยฟื้นความเชื่อมั่นให้กับนักลงทุนในตลาดหุ้นฮ่องกง
                